hotchpotch/miracl-hf-unified huggingface dataset:
HMS Penelope (1914)
HMS Penelope oli Britannian kuninkaallisen laivaston Arethusa-luokan risteilijä, joka palveli ensimmäisessä maailmansodassa. Alus otettiin palveluskäyttöön joulukuussa 1914.
"HMS Penelope" liitettiin joulukuussa 1914 Harwichissa oleviin yksiköihin, joiden mukana se otti osaa maaliskuussa 1915 Hoyeriin suunnattuun iskuun. Aluksen päällikkönä toimi Hubert Lynes, joka päätyi amiraaliksi. Alukselle asennettiin lentokoneiden lähetysalusta, mutta se poistettiin jo elokuussa. Alus liitettiin vielä elokuussa 1915 5. Risteilijäviirikköön Harwichiin, minkä mukana alus valvoi Kanaalin itäpään meriliikennettä. Alus upotti tai valtasi syyskuussa neljä saksalaista troolaria.
"HMS Penelopeen" osui 25. huhtikuuta 1916 Norfolkin rannikolla Saksan laivaston sukellusveneen "UB-29":n laukaisema torpedo. Osuman seurauksena peräsin ja rungon takaosa vaurioituivat pahoin, mikä pakotti aluksen siirtymään telakalle. Alus palasi maaliskuussa 1917 telakalta, jolloin se liitettiin Suuren laivaston 7. Risteilijäviirikköön.
"HMS Penelopelle" asennettiin marraskuussa 1917 laitteet 70 miinan laskemiseksi. Alus teki kolme miinanlasku matkaa muun muassa helmikuussa 1918 Kattegatiin. Alus palasi maaliskuussa 1918 7. Risteilijäviirikköön, jonka mukana se otti osaa Saksan avomerilaivaston antautumiseen marraskuussa.
Alus poistettiin palveluksesta ja se sijoitettiin Noren reserviin kesäkuussa 1919, kunnes se laitettiin poistolistalle huhtikuussa 1921. Se myytiin romutettavaksi lokakuussa 1924 Stanleelle Doveriin.
You’re Speaking My Language
You're Speaking My Language on Juliette and the Licksin esikoisalbumi, joka julkaistiin 16. toukokuuta 2005.
Joenrantarock
JoenRantarock on vuodesta 2007 järjestetty musiikkifestivaali Kouvolassa.
Tapahtuma syntyi Sampan ajatuksesta kokoperheen, ikärajattoman, pääsymaksuttoman tapahtuman luomisesta. Tapahtuma toteutettu ensimmäisenä vuotenaan täysin talkoovoimin, artistit, tekniikka ja puitteet tulivat hyväntahdon eleinä ajatusta kohtaan. Tekniikan tuottivat yhteistyössä DSM-Finland ja e-Voice.
Ensimmäiset festivaalit pidettiin Hotelli Sommelossa Kuusankoskella Kymijokipäivänä 4.8.2007. Tapahtuma järjestettiin talkoovoimin artisteja myöten.
Esiintyjät:
JoenRantarock 2008 koostui kahdesta tapahtumasta 1.-2.8.2008, jotka järjesti syksyllä 2007 perustettu Kuntaseiskan Alueen Musiikkiyhdistys ry.
Ensimmäistä kertaa järjestetty JoenRantarock klubi oli House of Rockissa 1.8.2008.
Esiintyjät:
JoenRantarock järjestettiin 2.8.2008 Hotelli Sommelossa Kuusankoskella.
Esiintyjät:
JoenRantarock 2009 koostui kolmesta tapahtumasta aikavälillä 31.7.-2.8.2009.
JoenRantarock klubin järjesti Kuntaseiskan Alueen Musiikkiyhdistys ry Kuusankoskitalon Voikkaasalissa 31.7.2009.
Esiintyjät:
Kuntaseiskan Alueen Musiikkiyhdistys ry järjesti kolmannen JoenRantarockin kaupungin tontilla, Hotelli Sommelon välittömässä läheisyydessä ulkoilmafestivaalina Kymijokipäivänä 1.8.2009.
Esiintyjät:
Seitsemäs RiverBlues järjestettiin Cafe&Pub Wanhan Valkealan pihalle 31.7.2009. Järjestelyistä vastasi Saarento-Jokelan kyläyhdistys ry.
Esiintyjät:
järjestyksessään neljäs ja toistaiseksi viimeinen tapahtuma Hotelli Sommelon välittömässä läheisyydessä Kuusankoskella
Daisuke Namba
Daisuke Namba (; 7. marraskuuta 1899 – 15. marraskuuta 1924) oli japanilainen kommunisti, joka yritti murhata prinssihallitsija Hirohiton ampumalla tätä kohti Tokiossa 27. joulukuuta 1923. Namba tuomittiin kuolemaan vuonna 1924 ja teloitettiin hirttämällä kahden päivän päästä. Hirohitosta tuli myöhemmin (1926) keisari.
Namban isä oli jäsenenä parlamentissa kunnes erosi siitä poikansa teon jälkeen. Perhe otti sittemmin käyttöön sukunimen Kurokawa.
Urho Veneskoski
Urho Alpinus Veneskoski (1897–1950) oli suomalainen pesäpalloilija.
Veneskoski oli Helsingin Pallonlyöjien lukkari, ja hän voitti pesäpallon Suomen Mestaruuden vuosina 1922, 1923, 1926 ja 1927.
Vuonna 1924 Veneskoski pelasi loppuottelun hävinneessä joukkueessa, Pohjois-Hämeen suojeluskuntapiirissä, joka oli suojeluskuntajärjestön mestari. Vuonna 1925 Veneskoski edusti Tampereen Pyrintöä ja 1929-1930 Haminan Palloilijoita saavuttaen näinä kausina hopeaa SM-sarjassa. Kaikkiaan Veneskoski saavutti siis neljä mestaruutta ja neljä hopeasijaa yhdeksän pelikauden aikana.
Ammatiltaan Veneskoski oli satamatarkastaja.
Armas Palamaa
Urho Armas Palamaa (vuoteen 1936 Palmros) (31. lokakuuta 1893 Helsinki – 15. toukokuuta 1973 Helsinki) oli pesäpalloilija, hiihtourheilija ja merkittävä urheiluvaikuttaja, joka toimi aktiivisesti erityisesti pallonlyönnin kehittäjänä ja useiden lajiliittojen ja urheiluseurojen johtotehtävissä.
Hän oli Suomen ensimmäisen pallonlyöntiseuran, HPL:n perustaja ja puheenjohtaja. Palamaa saavutti kaikkiaan viisi Suomen mestaruutta pesäpallossa.
Palmros hyppäsi mäkihypyssä vuonna 1908 Alppilassa 28 metriä, joka sivusi pisintä Suomessa ikinä hypättyä hyppyä. Vuonna 1914 hän hyppäsi Papulassa 33 metriä, joka ylitti Sulo Jääskeläisen kotimaiden mäkien ennätyksen kahdella metrillä. Ennätys säilyi voimassa yhdeksän vuotta, ennen kuin Jääskeläinen rikkoi sen vuonna 1923.
Palmros oli aktiivinen pallonlyönnin kehittäjä, koska hän oli nuorena pelannut baseballia opiskellessaan Yhdysvalloissa. Pesäpallotoiminta siirtyi vuonna 1925 Palmrosin aloitteesta Suomen Palloliitosta SVUL:n alaisuuteen, jonne perustettiin vuonna 1925 oma pesäpallojaosto, josta muodostettiin vuonna 1931 Suomen Pesäpalloliitto.
Palmros toimi Chamonix´n talviolympiakisoissa 1924 Suomen joukkueen johtajana, valmentajana, huoltajana, rasvamestarina sekä lehtimiehenä. Hänen piti osallistua kisoihin myös kilpailijana yhdistetyn hiihtoon, mutta loukkaantumisen takia hän jäi katsomoon.
Palamaa toimi Suomen Hiihtoliittoa edeltäneen SVUL:n hiihtojaoston puheenjohtajana vuonna 1931 ja Hiihtoliiton puheenjohtajana vuonna 1942.
Hän toimi myös Kansainvälisen hiihtoliiton FIS:n hallituksen jäsenenä sekä kansainvälisenä mäkituomarina. Hän toimi puheenjohtajana myös Helsingin Kisa-Veikoissa (HKV) ja Suomen Pyöräilyliitossa. Pohjoismaisen Pyöräilyliiton johtoon Palamaa valittiin 8.8.1953.
Yhdystie 1893
Yhdystie 1893 on Naantalin ja Maskun välinen päätie. Se kulkee etelä-pohjoissuunnassa suurimmaksi osaksi Naantalin ja Maskun alueilla, ja pieni osa siitä on myös Raision kaupungin alueella. Tie alkaa kantatieltä 40 Vanton eritasoliittymästä, kulkee Kustavintien eli seututien 192 poikki ja päättyy Maskun keskustassa valtatien 8 risteykseen.
Tiellä on kaksi kiertoliittymää Naantalin puolella. Lietsalan kiertoliittymästä pääsee itään paikallistielle 12150 eli Raisiontielle, joka oli ennen Naantalin ja Raision välinen päätie, ja länteen Aurinkotielle, joka on Naantalin sisäisen liikenteen päätie. Toinen kiertoliittymä sijaitsee Soinisten ja Ladvo-Vengan kaupunginosien rajalla. Se valmistui vuonna 2007 ja toimii Soinisten ja Immasen asuinalueen kokoojakadun Immasentien purkaustienä.
Tien vieressä kulkee lähes koko matkalla kevyen liikenteen väylä, joka on suosittu rullaluistelijoiden keskuudessa.
Anni Turunen
Anni Turunen (s. 1983) on suomalainen näyttelijä. Hänet tunnetaan parhaiten televisiosarjasta "Kotikatu", jossa hän näytteli Danny Pennasta vuosina 2002–2010. Hän juonsi "Missä vika?" -visailuohjelmaa vuonna 2004. Lisäksi hän on näytellyt minisarjassa "Juulian totuudet" sekä lyhytelokuvassa "Suurin ja kaunein".
HMS Antelope
HMS Antelope on ollut kahdentoista Britannian Kuninkaallisen laivaston aluksen nimenä.
Vastavaikuttajalihakset
Vastavaikuttajalihasparit (koukistajat ja ojentajat, lähentäjät ja loitontajat) saavat lihassolut venymään takaisin oikeaan mittaansa.
Vastavaikuttajalihakset synnyttävät liikkeen vain yhteen suuntaan.
Henry Gibson
Henry Gibson (21. syyskuuta 1935 Germantown, Pennsylvania, Yhdysvallat – 14. syyskuuta 2009 Malibu, Kalifornia, Yhdysvallat) oli yhdysvaltalainen näyttelijä ja lauluntekijä, joka tunnettiin "Rowan and Martin's Laugh-In" -ryhmän jäsenenä ja tuomari Clark Brownin roolista "Boston Legal" -televisiosarjassa. Hän myös esitti musikaalielokuvassa "Blues Brothers" (1980) Illinoisin natsipuolueen johtajaa.
Tka3
Tka3 on Valtionrautateiden antama sarjamerkintä Sisun valmistamille JA-7 -tyyppisille ratakuorma-autolle.
Kun 1950-luvulla valmistuneet Trr-raidetraktorit osoittautuivat liian heikkotehoisiksi niille asemille, joiden piti hoita usean liikennepaikan vaihtotyöt, päätti Valtionrautatiet 1960-luvun alussa tilata Suomen Autoteollisuudelta kymmenen sittemmin sarjamerkin Tka2 saanutta vaihtotyöratakuorma-autoa, jotka olivat valmistajan mallia "JA-6SV". Näiden seuraajaksi tilattiin 1960-luvun alussa kymmen hieman samantyyppistä ratakuorma-autoa, jotka olivat valmistajan mallia "JA-7SP". Ratakuorma-autot valmistuivat vuonna 1965. Vuosina 1968–1970 hankittiin vielä vähäisin muutoksin 35 ratakuorma-autoa, jotka olivat valmistajan mallia "JA-7BP, JA-7BP II" ja "JA-7BP III". Kaikkiaan ratakuorma-autoja valmistettiin siis 45 kappaletta.
"JA-7" -mallia olevat ratakuorma-autot saivat aluksi sarjamerkinnän Tka-Lko. Toukokuussa 1970, kun valmiina olivat Tka-Lko 1–43, vaihdettiin vetureiden numerointia. Jo valmistuneet 43 veturia saivat sarjamerkinnän Tka ja numerot 261–293. Tämän jälkeen valmistuneille vetureille annettiin suoraan sarjamerkki Tka ja numerot 294–305. Vuonna 1978, kun Tka-sarjan veturit jaettiin sarjoihin Tka1–Tka7, saivat Tka 261–305 sarjamerkin Tka3 numeroiden pysyessä ennallaan.
Tka3-ratakuorma-autoja käytettiin useilla liikennepaikoilla kevyeen vaihtotyöhön, mutta junapainojen kasvaessa niidenkin teho jäi alhaiseksi. Ne olivat myös niin kevyitä, että ne löivät helposti ympäri varsinkin liukkaalla kelillä. Vetureiden suurehkon nopeuden ansiosta niitä käytettiin jonkin verran myös linja-ajossa. Tka3-sarjan hylkäys alkoi 1980-luvulla ja viimeiset yksilöt poistettiin käytöstä vuonna 2002. Veturit 279 ja 301 ovat Haapamäen museoveturiyhdistyksellä museoituina.
Tka3-sarjan ratakuorma-autoissa oli keskiohjaamo, ja sen molemmin puolin konesuojat. Etummaisen konesuojan alla oli moottori apulaitteineen ja takimmaisessa betonipaino riittävän kitkapainon aikaansaamiseksi. Ohjaamossa oli ajopöydät molempiin suuntiin. Käynti ohjaamoon tapahtui konesuojien sivuilla olleilta leveiltä käyntisilloilta. "JA-7" -mallisissa ratakuorma-autoissa ohjaamon etuikkunat oli kallistettu eteenpäin heijastusvalojen ehkäisemiseksi. Osa yksilöistä oli varustettu Otso-vaihtotyökytkimin.
Moottorina oli Leylandin 6-sylinterinen, nelitahtinen dieselmoottori, jonka tyyppi vaihteli valmistussarjoittain. Vetureissa oli vääntömomenttimuuntajan kanssa yhteenrakennettu yhdistetty vaihde-, suunnanvaihto- ja jakolaatikko. Vaihteita oli neljä molempiin suuntiin. Vetureissa oli kaikkiin pyöriin vaikuttava paineilmajarru sekä junajarrun venttiili.
Petri Niiranen
Petri Niiranen (s. 9. helmikuuta 1966 Helsinki) on suomalainen entinen koripalloilija.
Niiranen pelasi ammattilaisurallaan pääasiassa Helsingin NMKY:n riveissä, mutta edusti myös Forssan Koripoikia ja Espoon Honkaa. Uransa aikana hänet valittiin kaksi kertaa SM-sarjan vuoden pelaajaksi. Kaudella 1987–1988 hänet valittiin myös SM-sarjan vuoden tulokkaaksi. Niiranen voitti myös kerran vuonna 1992 SM-mestaruuden.
Vuonna 2008 Niiranen siirtyi Torpan Poikien toiminnanjohtajaksi.
Niirasen isä Reijo Niiranen oli myös maajoukkueessa pelannut koripalloilija.
Miesten yleisluistelun maailmanmestaruuskilpailut 1952
Vuoden 1952 pikaluistelun MM-kilpailut pidettiin 1.-2. maaliskuuta. Miesten kisapaikkana oli Norjan Hamar.
Melolonthini
Melolonthini on kovakuoriaisiin ("Coleoptera") lehtisarvisten ("Scarabaeidae") heimon "Melolonthinae"-alaheimoon kuuluva tribus.
LinkedIn
LinkedIn on verkkoyhteisöpalvelu ja verkostoitumisväline. Käyttäjät voivat ladata palveluun ansioluettelonsa, harrastuksensa ja kiinnostuksen kohteensa sekä saada suosituksia entisiltä esimiehiltä ja työkavereilta sekä suositella muita. LinkedIn ei varsinaisesti ole työnhakusivusto, vaan sitä voidaan pitää keinona laajentaa omaa verkostoa ja saada sitä kautta mahdollisia työtarjouksia sekä löytää hakemiaan työntekijöitä.
Palvelun perustivat Reid Hoffman, Allen Blue, Konstantin Guericke, Eric Ly ja Jean-Luc Vaillant vuonna 2002. LinkedIn-sivuston lanseeraus tapahtui virallisesti 5. toukokuuta 2003.
LinkedIn-palvelua ylläpitävä yritys ("LinkedIn Corporation") listautui toukokuussa 2011 ensimmäisenä merkittävänä Internetin sosiaalisena verkostopalveluyrityksenä New Yorkin pörssiin. Osakkeet tarjottiin myyntiin 45 dollarin hintaan, ja ensimmäisenä kaupankäyntipäivänä ne nousivat korkeimmillaan 108 dollariin. Sadan dollarin hinnalla LinkedIn Corporationin arvoksi muodostuisi noin 10 miljardia dollaria. Vuonna 2010 yhtiön liikevaihto oli 243 miljoonaa dollaria ja tulos 15,4 miljoonaa. Yritys saa tulonsa mainoksista, maksullisista lisäpalveluista ja rekrytointipalveluista.
Microsoft ilmoitti kesäkuussa 2016 ostavansa LinkedInin 26,2 miljardilla dollarilla. Kauppa on Microsoftin historian suurin yritysosto. Microsoftin mukaan LinkedIn kuitenkin säilyttää sekä brändinsä että itsenäisyytensä. LinkedInin johto suositteli osakkeenomistajille yrityskaupan hyväksymistä, ja kaupan arvioitiin toteutuvan vuoden 2016 loppuun mennessä.
Sultan Kösen
Sultan Kösen (s. 10. joulukuuta 1982 Mardin, Turkki) on maailman pisin elossa oleva ihminen. Hänen pituutensa on 251 cm. Edellistä Guinness World Recordsin ennätystä hallussaan piti 57-vuotias kiinalainen Bao Xishun pituudella 236 cm. Kösenilla on myös maailman suurimmat kädet (ranteesta keskisormen päähän 27,5 cm) ja jalkaterät (36,5 cm).
Vuonna 2003 Galatasaray hankki Kösenin seuraansa, vaikkakaan hän ei ole koskaan harrastanut koripalloa.
Yleisluistelun Euroopan-mestaruuskilpailut 1952
Pikaluistelun EM-kilpailut 1952 käytiin 2.-3. helmikuuta Östersundissa, Ruotsissa. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.
Kidetankoprosessi
Kidetankoprosessi (tunnetaan myös nimillä jodidiprosessi ja van Arkelin–de Boerin prosessi) on Anton Eduard van Arkelin ja Jan Hendrik de Boerin vuonna 1925 kehittämä, ensimmäinen teollisesti mahdollinen ja taloudellinen tapa valmistaa pieniä määriä erittäin puhdasta titaania ja zirkoniumia. 
Prosessi perustuu pääasiallisesti metallijodidien muodostumiseen ja niiden hajoamistuotteina syntyviin puhtaisiin metalleihin. Tämä tapa on myöhemmin korvautunut Krollin prosessilla.
Epäpuhtaat titaani, zirkonium, hafnium, vanadiini, torium tai protaktinium lämmitetään tyhjiössä jodin kanssa 50–250 °C lämpötilaan. Lämmitettäessä muodostuvat titaani- (TiI) tai zirkoniumtetrajodidi (ZrI) höyrystyvät ja jättävät metalleissa esiintyvät epäpuhtaudet kiinteiksi, näin erottuen muodostuneista jodideista.
Titaanitetrajodidi (TiI) sulaa ilmakehän paineessa 150 °C celsiusasteen lämpötilassa, ja kiehuu 377 °C celsiusasteessa; zirkoniumtetrajodidi (ZrI) puolestaan sulaa 499 °C celsiusasteen lämpötilassa ja kiehuu 600 °C lämpötilassa. Kiehumispisteiden vaatima lämpötila laskee ainetta ympäröivän paineen laskiessa.
Kaasuuntuneet jodidit hajoavat ja pelkistyvät 1 400 °C lämpötilaan sähköllä kuumennetun volframilangan ansiosta. Puhdas metalli kertyy volframilankaan, ja määrien kasvaessa lanka tulee paremmin sähköä johtavaksi ja vaatii sitä suurempaa sähkövirtaa lämpötilan ylläpitämiseksi, mitä suurempia määriä metallia lankaan kertyy.
Nakajima Ki-84 Hayate
Nakajima Ki-84 Hayate (eli myrskytuuli) oli keisarillisen Japanin armeijan toisessa maailmansodassa käyttämä hävittäjä. Liittoutuneiden kutsumanimi sille oli Frank.
Ki-84 oli yksi parhaista keisarillisen armeijan ilmavoimien hävittäjistä toisessa maailmansodassa. Muista tehokkaista japanilaisista koneista poiketen, niitä oli tarpeeksi saatavilla. Hayatet eivät kärsineet pienistä teknisistä viosta, kuten esimerkiksi moottoriin liittyvistä niin kutsutuista "lastentaudeista" eli kehitys- ja toimintavaikeuksista.
Ki-84 kehitettiin Ki-43:n seuraajaksi. Sillä oli hyvät perusominaisuudet ja se voitti P-51D:n kaarto- ja nousunopeudessa sekä käsittelyn helppoudessa. Vuoden 1944 alkupuolella käyttöön otettuja Ki-84 -hävittäjiä tehtiin 3512 kappaletta. Päämallit olivat Ki-84-1, Ki-84-2. Viimeinen muunnos oli Ki-116, jonka moottori oli kevyempi Mitsubishi Ha-33.
Konetyypistä tunnettiin variantteja, joissa oli joko 4x 20 mm tykkiaseistus(1b), taikka 2x 20 mm ja 2x 30 mm suoraan eteenpäin, kiinteästi ampuvat siipitykit (1c).
Kaikki tässä kohdassa esitetyt verkkosivustot ovat englanninkielisiä.
WSA-menetelmä
WSA-menetelmä eli niin sanottu märkä rikkihappoprosessi () on rikkihapon teolliseen valmistukseen käytettävä menetelmä. Menetelmä kehitettiin 1960-luvulla ja levisi laajaan käyttöön 1980-luvulla. WSA-menetelmällä voidaan valmistaa rikkihappoa lähes mistä tahansa kaasumaisesta rikkiyhdisteestä. WSA-menetelmä on kontaktimenetelmän muunnos.
WSA-prosessin ensimmäisessä vaiheessa rikkiä sisältävät kaasut kuten divetysulfidi, rikkihiili tai karbonyylisulfidi poltetaan rikkidioksidiksi. Toisin kuin tavallisessa kontaktimenetelmässä rikkidioksidia ei kuivata vaan se johdetaan kosteutta sisältävänä hapetuskammioon. Rikkidioksidi hapetetaan rikkitrioksidiksi divanadiinipentoksidikatalyytin avulla. Katalyytin avulla yli 99 % rikkidioksidista saadaan hapetettua rikkitrioksidiksi. Hapetuksen jälkeen rikkitrioksidikaasu reagoi vesihöyryn kanssa muodostaen rikkihappohöyryä. Reaktiossa vapautuu hyvin suuri määrä energiaa lämpönä. Tavallisessa kontaktiprosessissa rikkihappoa syntyy, kun rikkitrioksidi johdetaan väkevään rikkihappoon ja seokseen lisätään vettä. Höyrymäinen rikkihappo jäähdytetään ja kondensaatiotilassa siihen suihkutetaan vettä, jolloin muodostuu nestemäistä happoa. Väkevä rikkihappoliuos kerätään ja jäähdytetään. Tämän jälkeen happo laimennetaan.
Jorma Kallio (kaupunginjohtaja)
Jorma Juhani Kallio (s. 19. huhtikuuta 1942 Akaa) oli pitkäaikainen Naantalin kaupunginjohtaja vuosina 1976–2000. Hän on puoluetaustaltaan kokoomuslainen. Kallion virkakaudella Naantaliin tuli Muumimaailma ja Naantalin kylpylä, osittain hänen ansiostaan. Kallio painotti urallaan taloudenhoidon tärkeyttä.
Ennen Naantaliin tuloa Kallio oli Oulaisten kauppalanjohtaja. Kallio omisti myös ravintola Naantalin Seurahuoneen 2000-luvun alussa.
William Mason
William Mason (1724 Hull – 1797) oli englantilainen runoilija, toimittaja ja puutarhuri.
Mason kävi koulua Hull Grammar Schoolissa ja jatkoi sen jälkeen Cambridgessa St John's Collegessa. Hän sai pappisvihkimyksen 1754 ja toimi useissa kirkon viroissa.
Hänen runonsa "Musaeus, a Monody on the Death of Mr. Pope" ilmestyi 1747 ja sai niin suuren suosion, että siitä otettiin useita painoksia. William Lyon Phelps kirjoittaa:
Hänen muita teoksiaan ovat historialliset murhenäytelmät "Elfrida" (1752) ja "Caractacus" (1759) (joita kumpaakin on käytetty käännöksinä 1700-luvun oopperoissa: "Elfridaa" ovat käyttäneet Giovanni Paisiello ja Jean-Baptiste Moyne, "Caractacusta" Antonio Sacchini ("Arvire et Evelina" )), sekä puutarhanhoidosta pitkä runo "The English Garden" (kolme osaa, 1772–1782). Hän on suunnitellut puutarhan muun muassa George Harcourtille. Hän julkaisi 1775 omaan työhönsä vaikuttaneen ystävänsä Thomas Grayn runoja teoksen "Poems of Mr Gray". William Pitt nuorempi valitsi hänet 1785 William Whiteheadin seuraajaksi poet laureateksi, mutta hän kieltäytyi kunniasta.
Pietarin ja Paavalin katedraali (Brno)
Pietarin ja Paavalin katedraali () on kirkkorakennus Brnossa Tšekissä.
Paikalle rakennettiin ensin romaanista tyyliä edustanut basilika vuonna 1180 samalle paikalle, jossa oli sijainnut Brnon linna. Tämän rakennuksen krypta on nykyisin uudemman rakennuksen osana. Kirkko rakennettiin uudelleen goottiseen tyyliin 1200-luvun lopulla. Kirkko laajennettiin kolmilaivaiseksi 1300-luvulla. Kirkkoa muokattiin edelleen barokkityyliseksi 1700-luvulla ja nykyisen uusgoottisen ulkoasunsa se sai 1900-luvun alussa. Vuodesta 1777 katedraali on ollut Brnon hiippakunnan keskuskirkko.
Katedraalin alttari on 11 metriä korkea, ja siihen on kaiverrettu apostolien Pietarin ja Paavalin kuvat.
...Like a Bolt of Lightning
...Like a Bolt of Lightning on Juliette and the Licksin EP-levy, joka julkaistiin 12. lokakuuta 2004.
UK:n painos
Novotroitsk
Novotroitsk () on kaupunki Orenburgin alueella Venäjällä. Se sijaitsee Uraljoen varrella 315 kilometriä Orenburgista kaakkoon. Kaupungin kautta kulkee Orenburgin ja Orskin välinen rautatie. Asukkaita on 109 600 henkeä (vuonna 2008).
Paikkakunta on saanut alkunsa 1920-luvulla perustetusta uudisasukaskylästä. 1930-luvun lopulla alettiin hyödyntää seudun rautaesiintymiä ja rakentaa metallitehdasta. Novotroitskin kaupunki perustettiin vuonna 1945. Nykyään siellä on mm. kemian, metalli-, rakennustarvike- ja elintarviketeollisuutta.
Juustokehä
Juustokehä tai juustomuotti on perinteisesti puusta koverrettu tai koottu kehikko, jonka pohjan kuviot antavat maitojuustolle koristeellisen pinnan. Juustokehään on saattanut kuulua myös kansi, jonka päälle juuston tiivistymistä edesauttava paino on sijoitettu.
Suomessa kehät ovat yleensä suorakaiteen muotoisia, mutta Ruotsissa ja Suomen Lapissa tavataan myös pyöreitä malleja. Korkeita juustomuotteja on voitu käyttää myös pääsiäispashan valmistamisessa.
Perinteisesti juustomuotin pohja on koverrettu käsityönä taltalla, puukolla tai lovileikkausveitsellä. Kaunis juustomuotti on ollut näyte tekijänsä kädentaidoista ja talon arkiesineiden muotoilusta; vanhoja juustomuotteja on esillä esimerkiksi paikallista tai alueellista kulttuuriperintöä esittelevissä kotiseutu- ja erikoismuseoissa.
Sittemmin erilaisten jyrsimien käyttö on yleistynyt. Jyrsinkoneella voidaan tehdä kehän pohja tekemällä malline, jossa on symmetrisen kuvion neljännes. Jyrsittäessä mallinetta kierretään jyrsimiskertojen välillä neljänneskierros.
Uudemmat juustomuotit on voitu valmistaa myös muista materiaaleista kuten muovista.
Justice League: Crisis on Two Earths
Justice League: Crisis on Two Earths on helmikuussa 2010 suoraan DVD:lle julkaistu animaatioelokuva. Se perustuu löyhästi Grant Morrisonin tekemään yksiosaiseen DC Comicsin kustantamaan sarjakuvaan , sekä Dwayne McDuffien julkaisemattomaan Justice League: Worlds Collide elokuvan käsikirjoitukseen, jossa Oikeuden Puolustajat taistelevat rinnakkaisuniversumin omia pahojaversioita vastaan.
Elokuvan ohjasivat Sam Liu ja Lauren Montgomery. Käsikirjoituksesta vastasi Dwayne McDuffie. Päärooleissa toimivat muun muassa Mark Harmon, James Woods, Chris Noth, William Baldwin, Gina Torres ja Bruce Davison.
Elokuva on seitsemäs peräkkäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti vuonna 2007.
Hyväntahtoinen Lex Luthor saapuu rinnakkaisuniversumista värväämään Oikeuden Puolustajia taistelemaan rinnallaan hänen universuminsa rikollisia Crime Syndicatea vastaan, jotka ovat lähes kopioita sankareista. Toisin kuin maailmassa jossa Luthor on kaiken paha, rinnakkaisuniversumissa Crime Syndicate uhkaa nousta planeetan valtaan kiristyskeinoin Ultramanin johdolla, mutta sitä vastoin Owlman on laatinut pahamaineisemman suunnitelman, joka uhkaa kaikkia universumeja.
Niklas Eriksson
Niklas Eriksson (s. 17. helmikuuta 1969 Västervik, Ruotsi) on ruotsalainen entinen jääkiekkoilija ja olympiavoittaja. Eriksson pelasi lähes koko uransa Leksands IF:ssä, jota edusti 19 kauden ajan. Elitserienissä hän on pelannut 514 ottelua tehoin 138+200=338 ja on kerännyt niissä 418 rangaistusminuuttia. Allsvenskanistakin hänellä on yli 100 ottelun kokemus.
Eriksson on kotikaupunkinsa joukkueen Västerviks IK:n kasvatti. Hän siirtyi 16-vuotiaana Leksands IF:ään vuonna 1985 ja pelasi tulokaskautensa kaudella 1987–88. Keväällä 1987 hän voitti EM-kultaa. Kaudella 1988–89 hän voitti Elitserienin hopeaa, joka jäi hänen uransa ainoaksi mitaliksi Elitserienistä. Samana kautena hän voitti myös alle 20-vuotiaiden MM-hopeaa.
Leksandin lisäksi Eriksson on miesten sarjoissa edustanut vain jääkiekon SM-liigajoukkue HIFK:ta kaudella 1996–97 sekä hänen uransa kaksi viimeistä kautta 2005–06 ja 2006–07 Italian Serie A:n Hockey Club Pustertal-Val Pusteriassa, jossa voitti Serie A:n syöttöpörssin kaudella 2006–07.
Eriksson ei pelannut yksiäkään miesten MM-kilpailuja, mutta hän pelasi Lillehammerin olympiakisoissa vuonna 1994 ja voitti kultaa.
Niklaksen veli Marcus Eriksson pelaa Mora IK:ssa.
Anthony Roux
Anthony Roux (s. 18. huhtikuuta 1987 Verdun, Ranska) on ranskalainen maantiepyöräilijä, joka on menestynyt etupäässä yhden päivän kilpailuissa.
Roux on edustanut vuonna 2008 alkaneen ammattilaisuransa ajan Française des Jeux / FDJ / Groupama-FDJ -tallia. Hän voitti Espanjan ympäriajossa 2009 17. etapin kuuluttuaan viiden ajajan kärkiryhmään, josta irtosi lopulta etappivoittoon. Hän voitti maantieajon Ranskan-mestaruuden 2018.
Lähde: Cycling Archives
Four on the Floor
Four on the Floor on Juliette and the Licksin toinen studioalbumi, joka julkaistiin Euroopassa 2. lokakuuta 2006. Albumi julkaistiin Yhdysvalloissa vajaa vuosi myöhemmin, 24. heinäkuuta 2007. Albumista on julkaistu myös uusintapainos joka sisältää DVD:n, dokumentteja, live-esiintymisiä ja musiikkivideoita.
Ennen albumin nauhoituksia yhtyeen rumpali Jason Morris ja basisti Paul Ill jättivät bändin. Levyllä bassoa soittaa Jason Womack ja rumpuja Dave Grohl.
Kärt Tomingas
Kärt Tomingas (s. 5. huhtikuuta 1967 Tallinna) on virolainen laulaja ja näyttelijä.
Hän näytteli Helsingin Kaupunginteatterin musikaalissa "The Sound of Music" Marian pääroolia vuonna 1998. Hän näytteli "Lomalla"-elokuvassa yhtä päärooleista, Siiriä. Kotikatu-televisiosarjassa hän on näytellyt Heili Reekiä.
Muumilaakson tarinoita -animaatiosarjan vironkielisessä dubbauksessa Tomingas näyttelee yksinään kaikki roolit ja laulaa tunnuslaulun.
Suomi–Ruotsi-maaottelu 1956
Suomi–Ruotsi-maaottelu 1956 käytiin Helsingissä 8.–9. syyskuuta. Vain miehet kilpailivat.
Olavi Salsola voitti 800 m uudella Suomen ennätyksellä 1.48,3 – toisena Ruotsin Dan Waern 1.48,6.
Hans Aanrud
Hans Aanrud (1863 Gausdal, Norja – 1953 Oslo, Norja) oli norjalainen kirjailija ja kriitikko. Hän kuvasi tuotannossaan maaseudun ihmisiä ja luontoa. Tuotanto on luoteeltaan idyllisrealistista. Hän kirjoitti myös lastenkirjoja, näytelmiä ja esseitä.
Kama Chinen
Kama Chinen (10. toukokuuta 1895 – 2. toukokuuta 2010) oli japanilainen nainen, joka oli 11. syyskuuta 2009 – 2. toukokuuta 2010 välisenä aikana maailman vanhin elossa oleva henkilö jonka elinikä varmuudella pystyttiin todistamaan. Hän peri maailman vanhimman ihmisen tittelin Yhdysvaltain Gertrude Bainesin kuoleman jälkeen. Hän on tilastojen mukaan 28. vanhin koskaan elänyt henkilö, tosin hänen edellään on muutama kiistanalainen tapaus. Chinenin kuoleman jälkeen maailman vanhimman elossa olevan ihmisen titteli siirtyi Ranskan Eugénie Blanchardille (1896–2010).
Knockaround Guys
Knockaround Guys on vuonna 2002 ensi-iltansa saanut kanadalais-yhdysvaltalainen rikoselokuva, jonka ovat ohjanneet Brian Koppelman ja David Levien.
Mafiaperheen poika Matty haluaa saada oikean keikan ja hänen kaverinsa Marblesille annetaankin tehtäväksi rahalaukun lennättäminen. Laukku kuitenkin katoaa ja muu tiimi Matty, Taylor ja Chris saapuvat Marblesin avuksi etsimään laukkua. Porukka löytääkin laukun yhdysvaltalaisesta pikkukaupungista, mutta laukun saaminen ei olekaan aivan yksinkertaista, sillä tilanteeseen sekaantuvat muun muassa paikalliset seriffit.
Tomoji Abe
Tomoji Abe (; 1903 Yunogū, Okayama, Japani – 1973 Tokio, Japani) oli japanilainen kirjailija ja kriitikko. Hän oli maailmansotien välisen ajan merkittäviä kulttuurihahmoja Japanissa. Hänen tyyliään on luonnehdittu älylliseksi, skeptiseksi ja lyyriseksi.
Abe aloitti uransa modernistina, jolla oli vahva tausta englantilaisessa kirjallisuudessa. Hän vastusti aikansa proletaarikirjallisuutta. Hänen esikoisteoksensa, novellikokoelma "Koi to Afurika", ilmestyi 1930. Merkittävä proosateos "Fuyu no yado" ilmestyi 1936. Toisen maailmansodan jälkeen hän matkusteli ulkomailla. Hän käänsi muun muassa Herman Melvilleä ja Brontën sisaruksia japaniksi. Hän jatkoi myös kirjoittamista ja tuomitsi ajan skeptisen suhtautumisen politiikkaan sekä militaristiset asenteet.
Oon sun mies (albumi)
Oon sun mies on Tapani Pertun albumi, joka julkaistiin 18. syyskuuta 2009. Levy sisältää Pertun tulkintoja niin koti- kuin ulkomaalaisistakin kappaleista.
Kalliovilistäjä
Kalliovilistäjä ("Xenicus gilviventris") on uhanalainen uusiseelantilainen varpuslintu. Se on sukunsa ainoa edustaja, joka ei ole kuollut sukupuuttoon.
Kalliovilistäjä on noin 10 cm pitkä ja 16–20 g painava, väritykseltään hieman hippiäistä tai uunilintuja muistuttava. Koiras on vihertävä, naaras oliivinruskea. Sen pyrstö on hyvin lyhyt, ja lentotaidossa on parantamisen varaa, ja suuren osan elämästään se viettääkin maassa tai lähellä maanpintaa alikasvoksen suojassa.
Kalliovilistäjä elää Uuden-Seelannin Eteläsaaren luoteisreunan vuoristoalueilla ja sen kanta on alle 10 000 sukukypsää yksilöä. Aikaisemmin se esiintyi myös Pohjoissaarella mutta on sieltä hävinnyt. Sen kanta on edelleen taantunut, ja vuonna 2005 havaittiin sen kadonneen 20 vuodessa joka viidenneltä esiintymispaikaltaan. Lajin uhkana ovat eurooppalaisten mukana kulkeutuneiden kotihiiren ja kärpän aiheuttamat pesätappiot.
Kalliovilistäjät asuvat vuoristossa puurajan yläpuolella 920–2 900 m korkeudella, tavallisimmin 1 200–2 400 m korkeudella merenpinnasta. Niitä tavataan kalliojyrkänteillä, laaksoissa, rakkamaalla ja sorakentillä, joissa kasvaa vuoristokasvillisuutta ja matalaa pensaikkoa.
Pesintää tapahtuu etenkin loka-helmikuussa. Pesä on maakolossa, juurakossa tai kivenkolossa. Se on pallomainen ja rakennettu pienistä oksista, kuivista lehdistä ja juurikuiduista, ja se on vuorattu sadoilla höyhenillä. Ulkomitoiltaan se on noin 12 cm, ja pesän sivulla olevan lentoaukon halkaisija on 2,5 cm. Munia on usein viisi kappaletta. Molemmat emot huolehtivat poikasista.
Ruokavalio koostuu pääasiassa hyönteisistä ja muista pienistä selkärangattomista, pienessä määrin myös siemenistä ja hedelmistä.
Tka2
Tka2 on Valtionrautateiden antama sarjamerkintä Sisun vuonna 1963 valmistamille "JA-6SV" -tyyppisille ratakuorma-autoille.
Kun 1950-luvulla valmistuneet Trr-raidetraktorit osoittautuivat liian heikkotehoisiksi niille asemille, joiden piti hoitaa usean liikennepaikan vaihtotyöt, päätti Valtionrautatiet 1960-luvun alussa tilata Suomen Autoteollisuudelta kymmenen ratakuorma-autoa, jotka olivat valmistajan mallia "JA-6SV". Vaihtotyöratakuorma-autoiksi kutsutut veturit toimitettiin tammi–maaliskuussa 1963. Niitä oli kehitetty ratakuorma-autoista paremmin vaihtotöihin sopiviksi.
Veturit saivat aluksi sarjamerkinnän Tka-Lko ja numerot 1–10. Vuonna 1978, kun Tka-sarjan veturit jaettiin sarjoihin Tka1–Tka7, saivat Tka 251–260 sarjamerkin Tka2 numeroiden pysyessä ennallaan. Uutta sarjamerkkiä ei kuitenkaan maalattu vetureihin.
Tka2-ratakuorma-autoja käytettiin useilla kevyeen vaihtotyöhön. Ne korvasivat pienitehoisia Trr-raidetraktoreita, mutta junapainojen kasvaessa niidenkin teho jäi alhaiseksi. Ne olivat myös niin kevyitä, että ne löivät helposti ympäri varsinkin liukkaalla kelillä. Vetureiden suurehkon nopeuden ansiosta niitä käytettiin jonkin verran myös linja-ajossa. Tka2-sarjan veturit hylättiin 1980- ja 1990-luvuilla. Yhtäkään yksilöä ei säästynyt museoitavaksi vaan kaikki romutettiin.
Tka2-sarja oli monilta ominaisuuksiltaan yhtenevä seuraajansa Tka3:n kanssa. Tka2-sarjan ratakuorma-autoissa oli keskiohjaamo, ja sen molemmin puolin konesuojat. Takimmainen konesuoja oli selvästi lyhyempi kuin etummainen; Tka3-vetureissa molemmat olivat yhtä pitkiä. Ohjaamossa oli ajopöydät molempiin suuntiin. Käynti ohjaamoon tapahtui konesuojien sivuilla olleilta leveiltä käyntisilloilta. Toisin kuin Tka3-sarjassa, Tka2-vetureiden ohjaamoiden etuikkunoita ei oltu kallistettu.
Moottorina oli Leylandin 6-sylinterinen, nelitahtinen dieselmoottori. Vaihteistosta voima välitettiin turbiinityyppiseen momentinmuuntajaan josta edelleen suunnanvaihtolaatikon kautta akseleille. Vaihteita oli viisi molempiin suuntiin. Vetureissa oli kaikkiin pyöriin vaikuttava paineilmajarru sekä junajarrun venttiili.
Luettelo NBA:han varatuista suomalaisista
Tämä on luettelo NBA:han varatuista suomalaisista. Suomalaisista koripallopelaajista ainoastaan seitsemän pelaajaa on koskaan varattu NBA:han.
Philip Deignan
Philip Deignan (s. 7. syyskuuta 1983 Letterkenny, Irlanti) on irlantilainen maantiepyöräilijä. Hän aloitti ammattilaisuransa AG2R Prévoyance -tallissa 2005, edusti Cervélo TestTeamia 2009–2010, Team RadioShackiä 2011, UnitedHealthcare Pro Cycling Teamia 2012–2013 ja Team Skyta viimeisinä ammattilaisvuosinaan 2014−2018.
Deignan voitti Tour du Doubs -kilpailun vuonna 2005. Hän edusti Irlantia Pekingin olympialaisissa 2008. Espanjan ympäriajossa 2009 hän voitti 18. etapin kukistettuaan loppukirissä irtiottokumppaninsa Roman Kreuzigerin. Kokonaiskilpailussa hän sijoittui yhdeksänneksi. Vuonna 2012 hän voitti Tour of the Gila -etappikilpailun. Hän on ajanut myös Italian ympäriajon useamman kerran maaliin, 2014 hän oli 18. etapilla kolmas.
Desmond Nethersole-Thompson
Desmond Nethersole-Thompson (1908-1989) oli englantilainen opettaja, lintutieteilijä ja kirjailija.
Nethersole-Thompson opetti historiaa ja klassisia kieliä ja kirjallisuutta Etelä-Englannissa. Hän keräsi linnunmunia pikkupojasta alkaen mutta Francis Jourdainin kehotuksesta suuntasi mielenkiintonsa lintujen pesimäbiologian tutkimiseen. Nethersole-Thompsonilla ei ollut biologin koulutusta, kun hän vuonna 1932 matkusti tyttöystävänsä, sittemmin vaimonsa, Carrien kanssa Skotlantiin Strathspeyhin, mnine hän palasi myöhempinäkin vuosina. Vuonna 1934 hän myi munakokoelmansa ja muutti pysyvästi Strathspeyhin. Hän perehtyi ylämaiden linnustoon ja julkaisi ensimmäisen teoksensa valkoviklosta vuonna 1951. Hän kirjoitti lajimonografiat vielä pulmusesta, isokäpylinnusta, keräkurmitsasta, meriharakasta ja yhdessä toisen vaimonsa Maimie Nethersole-Thompsonin kanssa toisen teoksen valkoviklosta.
Revolutionary United Front
Revolutionary United Front (RUF) oli kapinallisarmeija, joka taisteli epäonnistuneesti Sierra Leonen sisällissodassa vuodesta 1991 vuoteen 2002. Järjestön johdossa oli pitkään muun muassa kokaiinilla terästettyjen lapsisotilaiden käytöstä tunnettu Foday Sankoh. Järjestöstä muodostui myöhemmin puolue, joka lakkautettiin vuonna 2007. Tällöin ainakin osa puolueesta liitettiin valtapuolue All People’s Congressin (APC) yhteyteen. Kolme järjestön johtajaa, Issa Sesay, Morris Kallon ja Augustine Gbao tuomittiin helmikuussa 2009 sotarikoksista ja rikoksista ihmisyyttä vastaan.
Hitit (Pasi Kauniston albumi)
Hitit on Pasi Kauniston kokoelmalevy, joka sisältää hänen tunnetuimpia laulujaan.
Francis Charles Robert Jourdain
Francis Charles Robert Jourdain (1865 Ashbourne, Derbyshire – 1940) oli brittiläinen lintutieteilijä ja linnunmunien keräilijä.
Jourdain opiskeli Magdalen Collegessa Oxfordin yliopistossa, josta hän valmistui 1890. Hän toimi ensimmäisen Oxfordin yliopiston Huippuvuorille suuntautuneen tutkimusretken johtajana ja matkusti paljon Euroopassa ja Pohjois-Afrikassa. Hän toimi Oxfordin lintutieteellisen seuran (Oxford Ornithological Society) puheenjohtajana ja useissa muissa lintutieteellisissä järjestöissä.
Jourdain perusti British Oological Associationin, jonka nimi muutettiin Jourdain Societyksi hänen kuoltuaan.
Alikasvos
Alikasvos on metsänhoidollinen nimitys, joka käytännössä tarkoittaa taimikkovaiheen ohittaneen metsikön pääpuustoa selvästi nuorempia puuyksilöitä ja pensaskerrosta. Alikasvos voidaan laajemmin käsittää sekä pensas- että kenttäkerroksen muodostamaksi, ja siihen kuuluu pensaita (esimerkiksi kataja, pajut, taikinamarja, paatsama), puiden taimia, saniaisia, varpuja ja korkeita ruohovartisia kasveja.
Alikasvos on usein toista puulajia kuin päämetsä. Jotta puut selviytyisivät alikasvoksena, täytyy niiden kestää vallitsevan puuston varjostus. Suomessa kuusi on hyvin varjostusta kestävä puulaji. Siksi kuusialikasvos on yleinen mänty- ja koivumetsissä. Riittävän tiheä alikasvos kelpaa uudeksi puusukupolveksi, kun vanha puusto kaadetaan.
Alikasvoksessa elävät muun muassa monet lintulajit, sillä se tarjoaa näkösuojaa pedoilta ja suojaisia pesäpaikkoja.
Carnot’n lause
Olkoon ABC mielivaltainen kolmio piirrettynä D keskeisen ympyrän sisään ja G, F ja H kolmion sivujen keskipisteitä. Euklidisessa geometriassa Carnot'n lause sanoo
jossa R on kolmion ympäri piirretyn ympyrän säde ja r on kolmion sisään piirretyn ympyrän säde. Etäisyys DX (X = G, F, H) otetaan negatiivisena jos ja vain jos kyseinen jana on kokonaan kolmion ulkopuolella.
Lause on nimetty Lazare Carnot'n (1753–1823) mukaan.
Myös seuraava lause on nimeltään Carnot'n lause: Olkoon ABC kolmio, formula_2 ja formula_3. Näiden pisteiden kautta kulkevat normaalit sivujen formula_4 ja formula_5 suhteen leikkaavat toisensa samassa pisteessä jos ja vain jos formula_6.
Randolph Churchill
Randolph Henry Spencer Churchill (13. helmikuuta 1849 – 24. tammikuuta 1895) oli brittiläinen poliitikko, joka tunnetaan oman uransa lisäksi poikansa Winston Churchillin vuoksi. Myös hänen pojanpoikansa oli nimeltään Randolph Churchill, joka myöskin toimi kansanedustajana.
Randolp Churchill oli konservatiivien kansansedustajana ensin Woodstockin vaalipiiristä vuosina 1874-1885, ja sitten Paddington Southista 1885-1894. Hän oli Intian asioista vastaava ministeri ("Secretary of State for India") (1885-86), sen jälkeen alahuoneen puheenjohtajana 1886-1887 ja valtiovarainministeri ("Chancellor of the Exchequer") saman ajan. Hän erosi, kun armeija vaati itselleen lisää ja lisää julkista rahoitusta.
Climateprediction.net
Climateprediction.net ("CPDN") on hajautetun laskennan projekti BOINC-alustalla. Projekti on aloitettu Oxfordin yliopistossa Englannissa. Projektissa pyritään mallintamaan ilmastonmuutosta vuoteen 2080 asti. Projekti on saanut enemmän laskentatehoa osakseen kuin yksikään toinen ilmastonmuutosta tutkiva projekti.
Blood: The Last Vampire (elokuva)
Blood: The Last Vampire () on vuonna 2009 tehty kauhuelokuva. Sen on ohjannut Chris Nahon ja pääosissa esiintyvät Gianna Jun ja Allison Miller. Elokuva perustuu vuonna 2000 tehtyyn anime-elokuvaan.
Vampyyri nimeltä Saya etsii keinoa kohdata isänsä tappajan. Hän metsästää toisia vampyyreitä toivoen pääsevänsä lähelle kohdettaan. Soluttauduttuaan Japanissa sijaitsevaan amerikkalaiseen sotilastukikohtaan hän huomaa vihdoin olevansa lähellä etsimäänsä, Onigenia.
Toukokuussa 2006 Bill Kong kertoi halustaan luoda "Blood: The Last Vampire" anime-elokuvaan pohjautuva näytelty elokuva. Aivan kuten animeversiossa, tämäkin olisi pääosin englanniksi puhuttu.
Toivon johtaminen
Toivon johtaminen on Johtamistaidon Opiston tutkimusjohtajana toimivan KTT Pauli Juutin teos, jossa hän esittelee johtamisnäkökulmakäsitteen toivon johtaminen. Hänen määritelmäänsä toivon johtamisesta ovat vaikuttaneet useat aikaisemmin johtamiseen tuodut näkökulmat, muun muassa tarinallisuus, ratkaisukeskeinen ajattelu ja ihmisten johtaminen.
Teoksessa Juuti luonnehtii toivon johtamista siten, että se perustuu innostuksen luomiseen organisaatiossa. Innostus voi perustua positiiviseen ilmapiiriin, lupaaviin mahdollisuuksiin ja ratkaisujen korostamiseen ongelmien sijaan.
Juuti perustelee toivon johtamisen olemassaolon huikeilla esimerkeillä toivon merkityksestä ääritilanteissa. Vahva esimerkki toivon merkityksestä henkiseen ja fyysiseen terveyteen on voitu todeta toisen maailmansodan aikaisilla keskitysleireillä, joilla unelmien säilyttäminen vaikutti ratkaisevan positiivisesti ihmisten kohtaloihin. Hän myös toteaa yleisen elämänkokemuksen perusteella, että toiveikkuus ja unelmien toteutumisen mahdollisuus rohkaisevat ja innostavat työhön ratkaisevasti.
Uudenmaan ja Hämeen lääni
Uudenmaan ja Hämeen lääni () oli vuonna 1634 perustettu lääni, joka alun perin käsitti suurin piirtein nykyiset Uudenmaan, Kanta-Hämeen, Päijät-Hämeen ja Keski-Suomen maakunnat. Vuosina 1640–1648 lääni oli väliaikaisesti jaettuna Uudenmaan lääniksi ja Hämeen lääniksi. Vuonna 1775 läänin rajoja muutettiin perusteellisesti, kun läänin pohjoisosa (nykyinen Keski-Suomi) liitettiin Vaasan lääniin. Samaan aikaan Uudenmaan ja Hämeen lääniin liitettiin Turun ja Porin läänistä pääosa nykyistä Pirkanmaan maakuntaa. Vuonna 1831 lääni jaettiin kahtia, jolloin syntyivät Uudenmaan ja Hämeen läänit.
Rymättylän vaakuna
Rymättylän vaakuna oli Rymättylän kunnan tunnus, jonka silakat viittaavat vanhan saaristolais- ja kalastuspitäjän tärkeimpään elinkeinoon. Tähdet edustavat kunnan yhdeksää saarta, joissa on vanhastaan ollut pitäjän pysyvä asutus.
Vaakunan on suunnitellut Gustaf von Numers, ja se vahvistettiin käyttöön 14. joulukuuta 1953. Vaakunan selitys on ”sinisessä kentässä kaksi hopeista silakkaa hirsittäin alatusten, joiden saatteena yhdeksän viisisakaraista kultatähteä ryhmitettyinä 3+3+3”. Vaakuna muuttui epäviralliseksi kotiseutuvaakunaksi 2009, kun Rymättylän kunta liittyi osaksi Naantalia yhdessä Merimaskun ja Velkuan kanssa.
Birgitta Ara
Birgitta Majlis Ara (oik. Juslin-Ara; s. 7. elokuuta 1934 Helsinki) on suomalainen kuvanveistäjä.
Ara opiskeli koristemaalausta Taideteollisessa oppilaitoksessa 1952–1955. Opintojen jälkeen hän muutti Pariisiin ja ryhtyi malliksi. Ara opiskeli jonkin aikaa ranskalaisnäyttelijä René Simonin yksityisessä teatterikoulussa ja sai joitakin elokuvarooleja. Myöhemmin hän työskenteli hotellinpitäjänä Doverissa ennen paluutaan kuvataiteen pariin.
Vuonna 1970 Ara piti ensimmäisen virallisen taidenäyttelynsä Pariisissa. Hän opiskeli vuosina 1972–1974 kuvanveistoa Pariisissa École Nationale Superieure des Arts Appliqués et des Métiers d’Artsissa. Aran veistoksia on ollut esillä eri puolilla maailmaa, muun muassa Lontoossa, New Yorkissa ja Kuwaitissa. Suomessa hän piti ensimmäisen yksityisnäyttelynsä vuonna 1983. Ara asui pääasiassa ulkomailla ennen paluutaan Suomeen vuonna 1991. Hän on käyttänyt materiaaleinaan kuparia, marmoria ja pronssia.
Aran isä oli oopperalaulaja Ture Ara ja äiti kansakoulunopettaja Elsie Juslin. Vanhemmat erosivat Aran ollessa alle 2-vuotias. Kirjailija Agneta Ara on hänen sisarensa Ture Aran myöhemmästä avioliitosta Birgit Kronströmin kanssa.
Ratchet &amp; Clank: Size Matters
Ratchet & Clank: Size Matters (Japanissa Ratchet & Clank 5) on Ratchet & Clank pelisarjaan kuuluva tasohyppelypeli. Peli julkaistiin vuonna 2007 PlayStation Portable:lle ja PlayStation 2:lle. PlayStation 2 -versio julkaistiin suomeksi tekstitettynä.
Secret Agent Clank
Secret Agent Clank on Ratchet & Clank pelisarjaan kuuluva tasohyppely videopeli joka julkaistiin PlayStation Portable:lle vuonna 2008 ja PlayStation 2:lle vuonna 2009. Pelissä Ratchet joutuu vankilaan rikoksesta jota hän ei tenhyt mutta Ratchetin paras ystävä Clank yrittää pelastaa Ratchetin vankilasta todistamalla ettei Ratchet ole rikollinen.
Aluksi Clank murtautuu pultaire museoon etsimään johtolankoja varastetusta helmestä jonka kaikki luulevat Ratchetin varastaneen. Museosta Clank löytää vihjeitä kun-fu taikurista joka asuu suurkaupungissa. Planeetalle saavuttuaan Clank kulkee ansaan mutta saa kutsuttua agenttitoimistosta kolme pientä apuria jotka pelastavat Clankin. Clank joutuu lukuisille eri planeetoille helmen mukana ja passittaa välillä muutamia rikollisia vankilaan eri planeetoilla.
Marjo Rein
Marjo Rein on suomalainen Yleisradion uutisankkuri. Rein siirrettiin Ylen marraskuussa 2014 päättyneissä yt-neuvotteluissa lähetystoimittajaksi. Lähetystoimittaja on esiintyvä toimittaja, joka auttaa televisiolähetyksen rakentamisessa ja tekee tarvittaessa studion muita suoria osuuksia, sekä tekee tarvittaessa uutisjuontajavuoroja. Hän juonsi myös vuonna 2009 "Yle Uutiset 50 vuotta" -juhlatilaisuutta Vanhalla ylioppilastalolla Helsingissä yhdessä Jussi-Pekka Rantasen kanssa. Rein oli 2004–2014 naimisissa muusikko Olli Ahvenlahden kanssa.
Hospital
Hospital voi tarkoittaa:
Alppilentäjät
Alppilentäjät tarkoittaa Glarusin Alppien yllä Sveitsissä lentoveneiden siirtolennolla 7. syyskuuta 1920 surmansa saaneita Suomen ilmavoimien lentäjiä. Koneet oli ilmavoimille lahjoittanut tupakkatehtailija A. K. Christides.
7. syyskuuta 1920 järjestettiin kahden Savoia-lentoveneen siirtolento Italiasta Suomeen. Koneet olivat yksimoottorisia ja kaksitasoisia ja ne oli tarkoitettu tiedustelu- ja pommitustehtäviin. Aamulla kello 6 Maggiorejärveltä startanneet koneet ylittivät Italian ja Sveitsin rajan muodostelmassa lentäen, mutta eksyivät pian tämän jälkeen toisistaan. Vänrikki Carl-Erik Leijerin ohjaama kone, matkustajana italialainen mekaanikko Carlo Riva, laskeutui kello 8 Reiniin oikean reitin tarkistamista varten. Lentoonlähdön jälkeen seuraava havainto koneesta tehtiin Zollikonin kylän yläpuolella kello 9.35, jolloin siitä nähtiin irtoavan osia, jonka jälkeen kone syöksyi Zürichjärveen. Molemmat koneessa olleet saivat surmansa. Majuri Väinö Mikkolan ohjaama toinen kone katosi ja sen jäännökset sekä koneessa olleiden Mikkolan ja luutnantti Äly Durchmanin ruumiit löydettiin viisi viikkoa myöhemmin Glims-jäätiköltä, noin 50 km:n päästä Zürichistä. Koneen korkeusmittari näytti löydettäessä lukemaa 4 400 metriä sekä kello aikaa 8.47. Koneen osia löydettiin lisää vielä vuonna 1958.
Onnettomuuksien syitä ei saatu koskaan tarkasti selvitettyä. Tutkimusten mukaan koneiden potkurit olivat voineet liimauksistaan auetessa rikkoutua, joko valmistusvirheen tai sabotaasin takia ja rikkoa koneiden ohjausvaijerit. Myös nousevan turbulenssin aiheuttamaa koneiden rikkoutumista pidettiin mahdollisena.
Tapahtumien muistoksi "ilmavoimien vainajien muistopäivää" vietetään vuosittain syyskuun seitsemäntenä. Alppilentäjien yhteinen hautamuistomerkki löytyy Helsingin Hietaniemen hautausmaan uudelta alueelta.
Weißenhofsiedlung
Weißenhofsiedlung on asuinalue Stuttgartissa, Saksassa. Se rakennettiin 1927 Deutscher Werkbundin esittelyalueena. Weißenhofsiedlungia oli suunnittelemassa 16 arkkitehtia, ja heidän johtajanaan toimi saksalainen Ludwig Mies van der Rohe.
Deutscher Werkbund käynnisti projektin vuonna 1925. Sen tavoitteena oli rakentaa uusi malliasuinalue tulevaisuuden ihmisten asumistavaksi suurissa kaupungeissa. Keväällä 1926 Mies van der Rohen alaisuudessa työskenteli useita nuoria modernismia edustavia arkkitehtia. Weißenhofsiedlungiin kohosi lopulta 21 rakennusta, joissa oli 63 asuntoa.
Stuttgartin kaupunki myi koko asuinalueen Saksan valtakunnalla vuonna 1938. Siitä oli tarkoitus muokata sotilasalue. Toinen maailmansota kuitenkin pysäytti suunnitelmat alueen purkamisesta. Mies van der Rohen suunnittelemasta rakennuksesta tuli lastensairaala ja Max Tautin rakennuksesta tuli Wehrmachtin toimisto. Koska osiin taloista asennettiin ilmatorjuntatykkejä, Weißenhofsiedlung oli myös pommitusten kohteena 1944. Kymmenen rakennusta tuhoutui pommituksissa, ja loputkin olivat vaarassa joutua raivatuksi sodan jälkeen taloudellisen kasvun aikana. Kuitenkin vuonna 1956 loput 11 rakennusta suojeltiin historiallisena muistomerkkinä.
Seuraavat arkkitehdit osallistuivat Weißenhofsiedlung suunnitteluun:
Sileävalukerho
Sileävalukerho oli 1950- ja 1960-luvulla kokoontunut valtakunnallinen rakennusurakoitsijoiden ja rakennusliikkeiden omistajien epävirallinen yhdistys, joka tutki ja teki jäsenistölle tunnetuksi teollista elementti- ja betonirakennustekniikkaa. Kerho myös lobbasi päättäjille voimakkaasti teollisen elementtituotannon ja aluerakentamisen etuja.
Kerhon jäsenet olivat eri puolilta maata olevien rakennusliikkeiden johtajia. Koska yritysten päämarkkina-alueet olivat eri puolilla maata, eivät ne kilpailleet samoista urakoista, joten tietoa ja kokemuksia betonielementtitekniikasta voitiin vaihtaa vapaammin. Jäsenillä oli yhteinen näkemys teollisen betonielementtitekniikan tuomista tulevista kustannussäästöistä rakentamisessa.
Vuonna 1957 perustetun kerhon jäseniä olivat:
Sileävalukerhon jäsenyys ei ollut auki kaikille. Rakennusalan keskeisimpiin vaikuttajiin kuulunutta Armas Puolimatkaa ei otettu joukkoon. Puolimatkaa varottiin; hänet tiedettiin häikäilemättömäksi liikemieheksi, jonka käytöskin saattoi olla hyvin ronskia.
Kerho järjesti seminaareja ja ulkomaanmatkoja. Mukaan kutsuttiin rakennusalan asiantuntijoita eri tahoilta, virkamiehiä ja poliittisia päättäjiä. Seminaareissa tuotiin esille teollisen asuntotuotannon kustannustehokkuutta ja suurten aluerakentamiskohteiden välttämättömyyttä. Matkoilla haettiin oppia elementtitekniikasta ja tutustuttiin teolliseen rakennustuotantoon eri maissa. Mukana olivat usein esimerkiksi rakennushallituksen pääjohtaja Jussi Lappi-Seppälä, Aravan (myöh. Asuntohallituksen) pääjohtaja Olavi Lindblom ja Postisäästöpankin pääjohtaja Teuvo Aura. Sileävalukerholaiset pääsivät esittelemään virkamiehille omaksumiaan uusia tekniikoita ja vakuuttamaan niiden toimivuutta.
Vuonna 1964 kerhon jäsenet perustivat Asuntopoliittinen yhdistys ry:n. Yhdistyksen tarkoituksesi määriteltiin säännöissä "sosiaalisen asuntotuotannon edistäminen". Varsinaisesti yhdistys oli kuitenkin perustettu ajamaan elementtituotantoa käyttävien rakennusliikkeiden etuja.